**Zmluva o kontrolnej činnosti a pozáručnom servise kamerového systému**

č. S-11-2021-HBS

uzatvorená podľa § 536 a nasledujúcich ustanovení zákona Č. 513/1991 Zb. Obchodný zákonník, v znení   
neskorších predpisov medzi týmito zmluvnými stranami.

1. **Zmluvné strany**

**1.1 Dodávateľ:**

**HBS Systems s.r.o.**

Adresa: Štefánikova 78

085 01 Bardejov

Štatutárny orgán: Ing. Jozef Džunda, konateľ

IČO: 50 381 105

DIČ: 2120300776

IČ DPH: SK2120300776

Tel.: 0948 545 252

Email: info@hbssystems.sk

Banka: Tatra banka, a.s.

IBAN: SK56 1100 0000 0029 4602 4520

Obchodný register v Prešove, oddiel Sro, vl.č 33084/P

Prevádzkovanie Technickej služby Č. PT 002276

(ďalej len ,, zhotoviteľ“)

**1.2 Objednávateľ:**

**Obec Kobyly**

Adresa: Kobyly 57

086 22 Kľušov

Slovenská republika

Štatutárny orgán: Ing. Jozef Šoltys- starosta

Zastúpený vo veciach technických: Ing. Jozef Šoltys

Banka: Prima banka Slovensko, a.s.

IBAN : SK22 5600 0000 0036 0634 3001

IČO : 00 322 130

DIČ : 2020623165

(ďalej len ,, objednávateľ“)

**2.Predmet zmluvy**

1. Predmetom tejto zmluvy je vykonávanie funkčných skúšok, pravidelných odborných prehliadok a odborných skúšok a servisnej činnosti na vybudovanom sledovacom kamerovom systéme (ďalej len ,,CCTV“), v oblasti: Obec Kobyly na adrese Kobyly 57, 086 22 Kľušov a záväzok objednávateľa poskytnúť dodávateľovi súčinnosť a zaplatiť za vykonávanie tejto činnosti dohodnutú cenu.

**3.Ďalší záväzok dodávateľa**

1. Dodávateľ pri realizácii prác dodrží všeobecne záväzné predpisy, technické normy, dojednania tejto zmluvy, vyjadrenia verejnoprávnych orgánov a poverených organizácii.

**4. Lehoty a rozsah poskytovaných služieb**

1. Dodávateľ sa zaväzuje vykonávať mimozáručný servis, pravidelné skúšky činnosti a odborné prehliadky a skúšky systémov uvedených v čl.1 tejto zmluvy do 31.12.2022.
2. Výpovedná lehota je rovnaká pre obe zmluvné strany a je šesť kalendárnych mesiacov. Výpoveď musí mať písomnú formu a musí byť doručená druhej zmluvnej strane, inak je neplatná.Výpovedná lehota začína plynúť prvým dňom kalendárneho mesiaca nasledujúceho po doručení výpovede druhej strane Zmluvy a skončí uplynutím posledného dňa tohto kalendárneho mesiaca.
3. Podmienka ukončenia tejto zmluvy je uhradenie a splnenie všetkých záväzkov zmluvných strán.
4. Pre zabezpečenie trvalej funkčnosti bude vykonávateľ vykonávať v objekte podľa čl.1 tejto zmluvy skúšky činnosti: Zápis o vykonanej skúške činnosti a opis zisteného stavu poznačí poverený pracovník vykonávateľa v prevádzkovej knihe systému a objednávateľ potvrdí jej uskutočnenie na osobitnom doklade.
5. Odborná prehliadka a odborná skúška bude vykonaná pri:
6. Sledovací kamerový systém (CCTV)

Odborná prehliadka a odborná skúška je ukončená predložením alebo doručením správ o odbornej prehliadke a skúške.

1. Dodávateľ na základe výzvy objednávateľa zabezpečí nástup v pracovných dňoch na výkon servisu do 24 hodín a v piatok od 16:00 hod. do pondelka 08:00 hod. do 48 hodín od momentu jej nahlásenia. Počas dní pracovného voľna a pracovného pokoja zabezpečí dodávateľ nástup na výkon servisu do 72 hodín od momentu jej nahlásenia.
2. **Hlásenie porúch**
3. Poruchy bude objednávateľ oznamovať **písomne** na poštovú adresu **Štefánikova 78, 085 01 Bardejov, SR**, príp. prostredníctvom **e-mailu: servis@hbssystems.sk alebo telefonicky na mobilné tel. číslo 0908 977 991, pričom telefonickú formu je vždy potrebné potvrdiť aj e-mailom**. V oznámení objednávateľa uvedie názov objektu, meno osoby, ktorá poruchu oznamuje, dátum a hodinu oznámenia, čas vzniku poruchy a stručný popis ako sa porucha prejavuje.

**6. Povinnosti objednávateľa**

1. Objednávateľ vytvorí dodávateľovi také pracovné podmienky, aby bolo možné v čo najkratšom čase vykonať práce podľa tejto zmluvy.
2. Objednávateľ po vzájomnej dohode s dodávateľom umožní tomuto vykonávať práce podľa tejto zmluvy aj v mimopracovnej dobe.
3. Objednávateľ zabezpečí účasť svojho pracovníka (poverenej osoby) zodpovedného za prevádzku bezpečnostných systémov v objekte pri odskúšaní funkčnosti systémov po výkone prác podľa tejto zmluvy.
4. Objednávateľ zabezpečí dostupnosť projektovej dokumentácie v čase nástupu povereného pracovníka dodávateľa na servisný úkon a kontrolnú činnosť.
5. Objednávateľ vytvorí také režimové opatrenia, ktoré neumožnia tretej osobe okrem strany dodávateľa vykonať akýkoľvek zásah do zabudovaných systémov.
6. Objednávateľ zabezpečí poverenému pracovníkovi dodávateľa prístup do všetkých priestorov, ktorých sú bezpečnostné systémy nainštalované.
7. Objednávateľ poskytne pre vykonanie odborných prehliadok a skúšok činnosti, servisu a opravy pracovníkom dodávateľa bezplatne k dispozícií:

- voľný a bezpečný prístup k zariadeniam

- osobu poznajúcu pracovné podmienky objednávateľa

- parkovacie miesto pre servisný automobil

**7. Povinnosti dodávateľa**

1. Po vykonaní úkonov uvedených v čl. 4. bodoch 4 až 5 tejto zmluvy poverený pracovník dodávateľa predvedie zástupcovi objednávateľa prevádzkyschopnosť zariadení.
2. Dodávateľ a objednávateľ sa na termíne vykonania skúšky činnosti a odbornej prehliadky a skúšky dohodnú minimálne 3 dni vopred.
3. Dodávateľ je povinný všetky zásahy do zabudovaných systémov poznačiť v prevádzkovej knihe, prípadne vykonať zmenu v príslušnej projektovej dokumentácii.
4. Dodávateľ poskytuje na svoje služby - práce v rámci servisného zásahu záručnú dobu 1 mesiac od ich protokolárneho odovzdania a prevzatia. Dodávateľ poskytuje objednávateľovi na dodaný spotrebný tovar a náhradné diely záručnú dobu 24 mesiacov od ich protokolárneho odovzdania a prevzatia. Pre tie časti a zariadenia, na ktoré výrobca poskytuje inú záručnú dobu (stroje, zariadenia,..), platí takto poskytnutá záručná doba. Prípadné vady je dodávateľ povinný odstrániť bezplatne /vrátane dopravy, servisnej práce, potrebných náhradných dielov od ich oznámenia najneskôr v lehote podľa čl. 4 ods. 6 tejto zmluvy.
5. Dodávateľ nie je bez predchádzajúceho písomného súhlasu objednávateľa oprávnený poveriť vykonávaním svojich povinností podľa tejto zmluvy tretiu osobu.
6. Dodávateľ sa zaväzuje plniť si povinnosti podľa tejto zmluvy s odbornou starostlivosťou podľa podmienok dohodnutých v tejto zmluve.
7. Objednávateľ má právo zabezpečiť odstránenie vád inou organizáciou na náklady dodávateľa v prípade vzájomnej dohody s dodávateľom alebo ak dodávateľ v dohodnutom termíne vady bezdôvodne neodstráni.
8. **Cena poskytovaných služieb**
9. Cena za vykonávanie mimozáručného servisu, pravidelných skúšok činnosti a odborných prehliadok a skúšok je uvedená v Prílohe č. 1 tejto zmluvy.
10. V prípade, že po uzavretí Zmluvy dôjde ku zmenám cien dohodnutých v tejto zmluve uvedených v Prílohe č. 1 tejto zmluvy, je dodávateľ oprávnený navrhnúť ich zvýšenie, ktoré musí byť odsúhlasené obidvoma zmluvnými stranami vo forme očíslovaného písomného dodatku k tejto zmluve**.**
11. **Fakturačné a platobné podmienky**
12. Zmluvné strany sa dohodli na spôsobe úhrady dohodnutej ceny podľa čl. 7 tejto zmluvy a to dokumentom. Dokumentom je faktúra vykonávateľa. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty a číslo zmluvy podľa evidencie objednávateľa.
13. Právo fakturovať vzniká dodávateľovi dňom písomného potvrdenia vykonanej činnosti objednávateľom.
14. Faktúra je splatná do 14 dní odo dňa jej doručenia. V prípade, ak faktúra nebude vystavená v zmysle tejto zmluvy, alebo nebude obsahovať predpísane náležitosti, má objednávateľ právo do termínu splatnosti vrátiť ju dodávateľovi na prepracovanie.
15. Dodávateľ má právo na úrok z omeškania vo výške 0,03 % z dlžnej sumy za každý deň omeškania v prípade, ak objednávateľ neuhradí faktúru v lehote dohodnutej podľa čl. 9 bod 3 tejto zmluvy.
16. Objednávateľ ma nárok na zmluvnú pokutu za nepredloženie správy o odbornej prehliadke a skúške v lehote podľa čl. 4 ods. 4 a 5 vo výške 0,03 % z ceny prehliadky za každý začatý deň omeškania.
17. V prípade neuhradenia faktúry za činnosti vyplývajúce z tejto zmluvy do termínu nasledovnej odbornej prehliadky a skúšky, resp. skúšky systému, dodávateľ nie je povinný zabezpečovať záväzky vyplývajúce z tejto zmluvy až do uhradenia dlžnej sumy.
18. **Zodpovednosť za škodu**
19. Dodávateľ zodpovedá za prípadné škody spôsobené pri výkone činnosti v zmysle tejto zmluvy na majetku objednávateľa.
20. Objednávateľ' zodpovedá za vzniknutú škodu iba v prípade preukázateľného nedodržania jeho povinností podľa čl. 6 tejto zmluvy.
21. **Utajovanie údajov, obchodné tajomstvo a povinnosť mlčanlivosti**
22. Vykonávateľ sa zaväzuje utajovať údaje:
23. o systémoch, na ktoré sa vzťahujú práce podľa tejto zmluvy,
24. o prevádzkových a priestorových pomeroch objednávateľa,
25. o ďalších skutočnostiach, ktoré sa v súvislosti s výkonom prác podľa tejto zmluvy dozvie.
26. Objednávateľ sa zaväzuje utajovať všetky údaje týkajúce sa technickej stránky inštalovaných bezpečnostných systémov pred tretími osobami.
27. Výnimku z povinnosti utajovať údaje v zmysle bodu 1 a 2 čl. 9 tejto zmluvy majú zmluvné strany len na základe požiadavky orgánov činných v trestnom konaní pri začatom trestnom stíhaní.
28. Zmluvné strany sa zaväzujú po dobu trvania tohto záväzkovo-právneho vzťahu ako aj po jeho končení zachovávať mlčanlivosť o všetkých skutočnostiach organizačnej, obchodnej, výrobnej a technickej povahy, o ktorých sa dozvedia pri plnení práv a povinnosti vyplývajúcich z tejto zmluvy a ktoré tvoria predmet obchodného tajomstva niektorej zo zmluvných strán.
29. Poskytovateľ v zmysle nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie“) v spojení najmä s § 79 zákona č. 18/2018 Z. z. o ochrane osobných údajov (ďalej len „ ZoOOÚ“) prehlasuje, že jeho pracovníci, ktorí vykonávajú predmet tejto zmluvy u Objednávateľa sú si vedomí:
30. povinnosti zachovávať mlčanlivosť o osobných údajoch spracovávaných v informačných systémoch Objednávateľa. Tieto údaje nesmú využiť pre osobnú potrebu a bez písomného súhlasu dotknutej osoby/osôb a súhlasu štatutárneho zástupcu Objednávateľa ich nesmú zverejniť a nikomu mimo okruhu osôb oprávnených podľa Nariadenia a ZoOOÚ poskytnúť ani sprístupniť.
31. Zodpovednosti za bezpečnosť osobných údajov, s ktorými prichádzajú do styku. Tieto údaje musia chrániť pred odcudzením, stratou, poškodením, neoprávneným prístupom, zmenou a rozširovaním.
32. Poskytovateľ prehlasuje, že jeho pracovníci boli riadne poučení v zmysle Nariadenia a ZoOOÚ a budú sa ním riadiť.
33. **Ukončenie zmluvy**
34. Zmluvné strany sa dohodli, že v prípade podstatného porušenia tejto zmluvy jednou so zmluvných strán má druhá zmluvná strana právo odstúpiť od tejto zmluvy. Za podstatné porušenie zmluvy sa považuje neplnenie záväzkov tej ktorej zmluvnej strany po dobu dlhšiu, ako 30 dní, ako aj iné prípady podľa Obchodného zákonníka.
35. Odstúpenie od zmluvy je účinné dňom jeho doručenia druhej zmluvnej strane.
36. Odstúpením od zmluvy nie je dotknutý nárok druhej zmluvnej strany na náhradu škody.
37. **Záverečné ustanovenia**
38. Zmeny a doplnky tejto zmluvy je možné vykonať len formou písomných dodatkov s potvrdením oboma zmluvnými stranami.
39. Zmluva je vyhotovená v dvoch rovnopisoch. Obe zmluvné strany obdržia jeden rovnopis.
40. V prípade, ak v rámci zmluvného vzťahu medzi stranami dôjde k sporu, tento sa bude prednostne riešiť rokovaním (dohodou). V prípade neukončenia a nevyjasnenia sporu, dotknutá strana má právo vec riešiť súdnou cestou.
41. Ostatné, v zmluve neupravené právne vzťahy sa riadia ustanoveniami Obchodného zákonníka a ďalšími platnými právnymi predpismi Slovenskej republiky.
42. Zmluvné strany vyhlasujú, že urobili tento právny úkon slobodne, vážne, bez nátlaku a ako prejav súhlasu s celým obsahom zmluvy ju podpísali.
43. V zmysle Nariadenia Európskeho parlamentu a Rady (EÚ) 2016/679 o ochrane fyzických osôb v súvislosti so spracovaním osobných údajov a voľnom pohybe týchto údajov (nariadenie GDPR) a zákona č. 18/2018 Z. z. o ochrane osobných údajov, týmto Objednávateľ ako prevádzkovateľ GDPR uvádza, že účelom spracúvania osobných údajov dotknutých fyzických osôb – zástupcovia Dodávateľa je uzatvorenie a plnenie tejto zmluvy, pričom na dosiahnutie tohto účelu je spracúvanie osobných údajov nevyhnutné, t. j. bez ich spracúvania by nemohlo dôjsť k platnému uzatvoreniu Zmluvy. S cieľom naplnenia tohto účelu, Objednávateľ spracováva iba osobné údaje, ktoré na dosiahnutie predmetného účelu potrebuje. Osobné údaje sa uchovávajú po dobu desiatich. Osobné údaje sa poskytujú rôznym príjemcom alebo kategóriám príjemcov iba v prípade plnenia povinností v zákonom ustanovených prípadoch (napr. orgánom činným v trestnom konaní, ako aj iným orgánom, o ktorých to ustanovuje osobitný predpis). Zároveň Objednávateľ poukazuje na to, že prenos osobných údajov do tretej krajiny sa nebude realizovať a taktiež sa z jeho strany neuskutočňuje automatizované rozhodovanie vrátane profilovania. Dotknutá osoba má právo požadovať prístup k osobným údajom, ktoré sa ho týkajú; má právo na opravu, právo na obmedzenie spracúvania osobných údajov, ako aj právo na prenosnosť údajov. Dotknutá osoba má taktiež právo podať návrh na začatie konania na Úrade na ochranu osobných údajov SR. Bližšie informácie o GDPR môže dotknutá osoba získať na e-mailovej adrese kobyly.sk@gmail.com, na telefónnom čísle (+421) 911 420116 alebo osobne v sídle prevádzkovateľa Obecný úrad Kobyly.
44. V prípade, ak je niektoré ustanovenie zmluvy alebo sa z akéhokoľvek dôvodu stane neplatné, neúčinné alebo nevynútiteľné, nemá a ani nebude to mať za následok neplatnosť, neúčinnosť alebo nevynúti teľnosť ostatných ustanovení zmluvy. Zmluvné strany sú povinné v dobrej viere, rešpektujúc zásady poctivého obchodného styku a dobrých mravov rokovať tak, aby bolo neplatné, neúčinné alebo nevynútiteľné ustanovenie písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel zmluvy musí byť zachovaný. Do doby, pokiaľ takáto dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia zmluvy a ak také ustanovenia nie sú, potom sa použijú ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
45. Táto zmluva nadobúda platnosť dňom jej podpisu obidvoma zmluvnými stranami a účinnosť nasledujúcim dňom po dni jej zverejnenia na webovej stránke objednávateľa (t. jwww.kobyly.eu).

V Bardejove, dňa 30.06.2021

.................................................. ..................................................

Ing. Jozef Šoltys- starosta Ing. Jozef Džunda- konateľ

Objednávateľ Dodávateľ

Prílohy: Príloha č.1: Špecifikácia ročných a polročných nákladov skúšok činnosti a ročných odborných prehliadok systému CCTV.



**Výkon Služieb v zmysle tejto Zmluvy zahŕňa:**

Dodávateľ bude vykonávať pravidelnú odbornú prehliadku CCTV a) ročnú, ktorá tvorí Prílohu č. 1 tejto Zmluvy a tvorí jej neoddeliteľnú súčasť.

1. Obsahom kontroly CCTV raz za rok je:

* Kontrola celého systému a rozmiestnenia podľa PD.
* Kontrola upevnenia kamier resp. kamerových krytov.
* Kontrola upevnenia držiakov, adaptérov a výložníkov kamerových krytov.
* Kontrola pevnosti kĺbov na držiakoch (interiérových aj exteriérových).
* Kontrola celosti ku kamere pripojených káblov.
* Kontrola celistvosti poveternostného krytu a tesnenia.
* Kontrola neporušenosti a kompletnosti zariadení
* Kontrola funkčnosti kamier, upevnenia a povrchové očistenie kamier.
* Kontrola hĺbky ostrosti a jasu obrazu kamier.
* Kontrola správnej funkčnosti statických kamier.
* Kontrola funkčnosti vykurovania v exteriérových krytoch.
* Kontrola nastavenia záberu.
* Kontrola funkčnosti ovládacieho a záznamového zariadenia.
* Kontrola nastavenia reálneho času a záznamu monitorovaného obrazu kamier.
* Kontrola citlivosti detekcie pohybu.
* Očistenie vnútorných časti servera a chladenia.
* Kontrola nastavenia záznamu.
* Kontrola správnej distribúcie LIVE obrazu .
* Kontrola a nastavenie aktuálneho popisu jednotlivých kamier.
* Kontrola základných nastavení systému .
* Kontrola správnej činnosti OS Windows.
* Kontrola chybových a alarmových hlásení a príslušných súboroch.
* Kontrola umiestnenia PC.
* Čistenie PC (vyfúkanie resp. vysatie prachu).
* Kontrola funkčnosti a čistenie ventilátorov.
* Kontrola prepojovacích káblov.
* Kontrola monitorov.
* Kontrola spojov BNC/VGA/DVI/HDMI.
* Kontrola a nastavenie jasu a kontrastu.
* Čistenie monitora.
* Aktualizácia softvéru a firmware ak je k dispozícií
* Kontrola záložného zdroja premeranie výdrže batérií a očistenie vnútorných časti
* Kontrola záložného zdroja (skúška kapacity odpojením pevného napájacieho zdroja)
* Kontrola jednotlivých prípojných bodov.
* Povrchové a vnútorne očistenie skriniek prípojných bodov.
* Meranie vstupného napätia rozvádzačov.
* Meranie vstupného napätia napájacích zdrojov a aktívnych dátových komponentov.
* Meranie výstupného napätia napájacích zdrojov a aktívnych dátových komponentov.
* Vyplnenie protokolu o kontrole, záznam údajov v prevádzkovej knihe.
* Správa o odbornej kontrole a skúške.
* Všetky nedostatky zistené na základe kontroly podľa vyššie uvedených bodov, a ktoré neboli odstránené v rámci tejto servisnej kontroly uviesť v „Správe o vykonaní pravidelnej kontroly“ s odôvodnením (značný rozsah opravy, potreba nového materiálu, nutnosť schválenia zákazníkom atď.)